મઉ (નવલપુર) ગામમાં દીપડાએ વાછરડાનું અને કૂતરાનું મારણ કરતા સમગ્ર પંથકમાં ભયનો માહોલ ફેલાયો છ  છેલ્લા કેટલાય દિવસોથી દીપડાના આતંકથી ભિલોડા-શામળાજી પંથકના ગ્રામ્ય વિસ્તારોમાં રાત્રીના સુમારે પ્રજાજનો ઘરની બહાર નીકળવાનું ટાળી રહ્યા છે દીપડાના ભયના ઓથાર હેઠળ ગ્રામ્ય જીવન સુમસામ બની જાય છે ખેડૂતો પણ ખેતરમાં જવાનું ટાળી રહ્યા છે દીપડો આજુબાજુના વિસ્તારમાં આંટા ફેરા મારતો રહેતા અને સતત માનવ વસ્તીમાં ઘુસી પશુઓનું મારણ કરતા વનવિભાગ તંત્ર દ્વારા સંભવિત સ્થળોએ પાંજરા મૂકી દીપડાને સત્વરે પાંજરે પુરાવા માટેની માંગ પ્રબળ બની છે.